|  |
| --- |
| **VAGA GENERAL DEL 8 DE MARÇ, “EN IGUALTAT SEGUIM IGUAL”**  Aquí, tot el que has de saber sobre la vaga convocada per al proper 8 de març:  **El dret a vaga, un dret constitucional**  A l’article 28.2 de la Constitució, es regula la protecció al dret de vaga: *“es reconeix el dret a vaga dels treballa*  *dors per la defensa dels seus interessos (...)”.*  **En què consisteix la vaga del 8 de març?**  La UGT de Catalunya ha convocat vaga general de 24 hores. La vaga podrà desenvolupar-se durant tota la jornada laboral i com a mínim durant dues hores en cadascun dels torns de treball del 8 de març.  **Quines conseqüències té l’exercici del dret de vaga sobre:**  **La relació de treball:**  L’exercici del dret a vaga no extingeix la relació de treball. Durant la vaga el contracte es considera “en suspens”.  **El meu salari:**  No es tindrà dret al salari d’aquell dia. Es descomptaran de la nòmina del mes les retribucions proporcionals a un dia (salari brut mensual dividit per 30 dies), així com la part proporcional de les pagues extres. No es descomptarà la part proporcional de vacances, ni festius, entre d’altres.  **L’alta i la cotització a la Seguretat Social:**  En situacions de vaga, ens trobem en situació “d’alta especial” a la Seguretat Social, que suposa:  1.- Seguim donades d’alta a la Seguretat Social.  2.- No cotitzem (ni nosaltres ni l’empresa) a la Seguretat Social durant la durada de la vaga.  **Podem fer piquets informatius?**  I tant. Durant la vaga podem fer publicitat de la mateixa de manera sempre pacífica. La publicitat i difusió de la vaga forma  part del contingut essencial del dret a vaga.  **Pot originar sancions?**  L’exercici del dret a vaga no origina de per si, cap tipus de sanció, així queda recollit al Real Decret-llei 17/1977, de 4 de març, sobre relacions de treball. |
|  |